Copyright: Help-file created with HelpMaker 2.1


Sisällys
Help created with evaluation version of HelpMaker 2.1

Sisällys

EasyCleaner versio 1.7f Windows 95/98/NT

Tämä help-tiedosto auttaa sinua kaikessa EasyCleaner ohjelmaan liittyvässä asiassa.

EasyCleaner:lla pystyt nopeuttamaan konettasi poistamalla virheelliset rekisteri viittaukset, voit myös vapauttaa levytilaa poistamalla turhat tiedostot ja duplikaatit sekä lisätä käytettävyyttä poistamalla vialliset pikakuvakkeet käynnistä-valikosta.

Valitse aihe seuraavista:

Laitevaatimukset

Historia

Bugi lista

FAQ

Rekisteri ja sen putsaus

Duplikaatit

Turhat tiedostot

Käynnistä-valikon putsaus

Tilan käyttö

Asetukset

Kielipaketit

Jos löydät bugeja tai on kysyttävää EasyCleaner:stä tai muusta niin E-mailaa minulle "toni.helenius@saunalahti.fi" voit myös käydä kotisivullani "http://www.saunalahti.fi/tonihele". Kotisivuiltani saat aina viimeisimmät versiot EasyCleaner:stä!

EasyCleaner on täysin ilmainen joten voit levittää sitä kaikille kunhan et muuttele sitä!

EasyCleaner:n on tehnyt ToniArts, Toni Helenius. Tämän helpin on tehnyt Toni Helenius.

Erityiset kiitokset Juho Jokiselle "http://www.saunalahti.fi/juosjo" ToniArts logon piirtämisestä. Uros Zupanille "uros.zupan@siol.net" EasyCleaner:n testaamisesta sekä ideoista, Timo Hampiselle "hampinen@mbnet.fi" EasyCleaner:n testaamisesta, John Barnettille "http://www.jrbarnett.freeserve.co.uk" avusta ja ideoista, David Taylorille "http://www.davidtaylor.freeserve.co.uk" ideoista sekä John Tiedtille "tiedtj@yahoo.com".


Kielipaketit
Help created with evaluation version of HelpMaker 2.1

Kielipaketit

EasyCleaneriin voi nyt luoda oman kielipaketin vaivatta. Eli jos siis puhut (kirjoitat!) jotain muuta kieltä äidinkielenäsi kuin englantia ja/tai suomea on suositeltavaa, että luot oman kielipakettisi jolloin muiden olisi helpompi käyttää EasyCleaneria.

EasyCleanerin kielipaketit sijaitsevat alikansiossa \languages. Ne ovat tavallisia teksti-tiedostoja, jotka ovat nimetty yksinkertaisesti kieli.txt eli esim. english.txt tai deutsch.txt. Myös 16x16 bittikartta maan lipusta on pakollinen, nimeäminen onnistuu samalla tavalla, esim. english.bmp tai deutsch.bmp. Vapaaehtoisena osana kielipakettiin kuuluu help-tiedosto, jotka sijaitsevat alikansiossa \helps, sen nimeäminen on formaatissa ECkieli.hlp eli esim. ECenglish.hlp tai ECdeutsch.hlp. Jos teet help-tiedoston niin katso kotisivuiltani näiden helppien "lähde-koodeja", jotka nopeuttavat tekemistä huomattavasti (olettaen että käytät ObjectSoftin HelpMakeria, hae se osoitteesta http://www.objectsoft.fi).

Ohjeita:

• Muista tehdä kieli-tiedostot tavallisessa TXT-formaatissa, ei esim. RTF, tai DOC.

• Automaattisen rivin-vaihdon on oltava POIS päältä.

• Älä muuttele hakasulkeiden ([ ja ]) sisällä olevaa tekstiä!

• <1>, <2> jne. tagit ovat "muuttujia". Kuten esimerkiksi tekstissä "Tiedostoa <1> ei voida avata!", tagi olisi tiedoston nimi...

• Rivillä 50 on kielipaketin tekijän nimi ja rivillä 51 hänen kotisivu tai sähköposti osoitteensa (huom. sähköposti osoitteen eteen laitetaan teksti mailto:).

• Tarkista että tekemäsi kieli-tiedoston rivimäärä vastaa alkuperäistä rivimäärää!!

• EasyCleanerin help-tiedostot ovat "context sensitivejä" eli jokaiselle aiheelle on määrätty oma tunnuksensa (esim. tämän aiheen on 112) jonka avulla EasyCleaner löytää oikean aiheen käyttäjän painaessa F1. Sisällytä samat tunnukset omaan help-tiedostoosi (yksinkertaista jos käytät HelpMakeria). Katso tunnukset sivuiltani saatavista helppien lähdekoodeista (helptiedostonnimi.h).


Käynnistä-valikon putsaus
Help created with evaluation version of HelpMaker 2.1

Käynnistä-valikon putsaus

Kun asennat ohjelmia lähes poikkeuksetta ne myös laittavat pikakuvakkeensa käynnistä-valikkoon. Ja kun poistat/uninstalloit niitä ohjelmia, jostain syystä pikakuvakkeet saattavat jäädä käynnistä-valikkoon, jolloin sen selaaminen tulee vaikeaksi. Tämä osio EasyCleaneristä etsii viallisia pikakuvakkeita käynnistä-valikosta.

Ohita: Lista hakemistoista ja/tai tiedostoista joita ei tutkita, erittele hakemistot pilkulla sekä hakemistot joiden nimissä on välejä tarvitsevat lainausmerkit. Esim. Windows, "Program files", Ohjelmatiedostot.

Huom! Windows NT:ssä pikakuvakkeiden poistaminen voi olla hankalaa Profiles kansion suojauksen vuoksi, tämä ei siis johdu EasyCleanerista.


Tilan käyttö
Help created with evaluation version of HelpMaker 2.1

Tilan käyttö

Kaavion avulla näet helposti kovalevysi sisällön. Kaavio on hyödyllinen työkalu esimerkiksi silloin kun levytila on vähissä; voit katsoa mi(t)kä hakemistot/tiedostot vievät eniten tilaa, saatat löytää jonkun syyn levysi täyttymiseen.

EasyCleaner:n "tilan käyttö"-osiossa on erikoisasetuksia Windows NT:lle. Katso Asetukset.


Turhat tiedostot
Help created with evaluation version of HelpMaker 2.1

Turhat tiedostot

Turhia tiedostoja kerääntyy kovalevyillesi yleensä kun käytät ohjelmia (tai kun ne kaatuvat). Niitä löytyy yleensä jopa satoja megatavuja. Turhien tiedostojen poistaminen pitäisi olla täysin vaaratonta, mutta kannattaa silti poistaa ne roskakoriin.

Normaalit tiedostot asetuksella etsitään seuraavia tiedostoja: *.tmp, ~*.*, *.~*, *.?~?, *.aps, *.bak, *.bk?, *.bsc, *.dmp, *.ilk, *.pch, *.rws, *.sbr, backup*.wbk, *.$$$, *.ncb, *.~mp, *.old, *.da0, *.chk.

Nämä ovat lähinnä varakopioita, väliaikaisia ja muita käyttökelvottomia tiedostoja.

Extra tiedostot asetuksella etsitään seuraavia tiedostoja: *.fts, *.gid, *.mtx, *.nch, *.ftg, *.$db, *.db$.

*.NCH tiedostot syntyvät kun lukee Microsoft Outlook:lla uutisia (news). *.MTX tiedostoja syntyy kun käyttää scanneria. *.GID tiedostoja syntyy kun käynnistää *.HLP tiedostoja. Näiden tiedostojen perimmäinen käyttötarkoitus on epävarma, mutta nämä tiedostot on silti turvallista poistaa. Näistä saadaan lähinnä väliaikaista levytilaa, sillä ohjelmat (tai scanneri) luovat nämä uudestaan.

Etsi: Lista tiedostoista joita etsitään (oletusten lisäksi), pilkulla eritelty ja asterikseja sisältävä lista sallittu. Hakemistot joiden nimissä on välejä tarvitsevat lainausmerkit. Esim. *.hlp, "kirjoitelma päiväys*.*", *.doc.

Ohita: Lista hakemistoista ja/tai tiedostoista joita ei tutkita (oletusten lisäksi), erittele hakemistot pilkulla sekä hakemistot joiden nimissä on välejä tarvitsevat lainausmerkit. Esim. Windows, "Program files", Ohjelmatiedostot.

Huom! folders.nch, user.dmp, bg050409.bkc, bg040409.bkc, ~desktop sekä 2141.chk tiedostot vastaavat haku asetuksia, mutta EIVÄT ole turhia, EasyCleaner osaa ohittaa nämä tiedostot.


Duplikaatit
Help created with evaluation version of HelpMaker 2.1

Duplikaatit

Duplikaatti eli tiedosto jota on enemmän kuin 1 kappale. Duplikaatteja voi kerääntyä kovalevyllesi jopa tuhansia megatavuja. Yleisin syy näiden olemassa oloon on varakopiot, ohjelmat joita on asennettu koneeseen useamman kuin yhden kerran sekä ohjelmat jotka käyttävät ulkoisia kirjastoja (DLL, OCX), jotka ohjelma asentaa yleensä omaan hakemistoonsa joka on täysin turhaa jos sama tiedosto löytyy myös PATH-muuttujan määrittelemästä hakemistosta (Windows, System, System32, jne.).

Yleensä duplikaateissa vain 1 on tärkeä, loput voi poistaa. Sinun pitää itse tietää mikä duplikaateista on tärkeä kappale (vai onko niitä useampi kuin 1). Jos sinulla on enemmän kuin 1 käyttöjärjestelmä (ms-dos:a ei oteta lukuun) niin ole erityisen varovainen mitä poistat, sillä eri käyttöjärjestelmä sisältävät monia saman nimisiä tiedostoja. Kannattaa poistaa duplikaatit roskakoriin (asetukset).

Esim.

Duplikaatti tiedostot....

c:\Temp\windows.exe (turha)

c:\Windows\windows.exe (tärkeä)

Duplikaatti tiedostot....

c:\Ohjelmatiedostot\Ohjelmannimi\tiedosto.dll (turha)

c:\Windows\System\tiedosto.dll (tärkeä)

Etsi: Lista tiedostoista joita etsitään, pilkulla eritelty ja asterikseja sisältävä lista sallittu. Hakemistot joiden nimissä on välejä tarvitsevat lainausmerkit. Esim. *.hlp, "kirjoitelma päiväys*.*", *.doc.

Ohita: Lista hakemistoista ja/tai tiedostoista joita ei tutkita, erittele hakemistot pilkulla sekä hakemistot joiden nimissä on välejä tarvitsevat lainausmerkit. Esim. Windows, "Program files", Ohjelmatiedostot.


Rekisteri ja sen putsaus
Help created with evaluation version of HelpMaker 2.1

Rekisteri ja sen putsaus

Windows:n rekisteri (eng. registry) sisältää valtavasti tietoa järjestelmästä, ohjelmista, asetuksista jne. Rekisteri löytyy kaikista Windows:sta paitsi 3.xx (tai aikaisemmista), Windows NT:n ja 95/98 rekisterit eroavat vain hiukan toisistaan, EasyCleaner osaa lukea kumpaakin.

Kun käynnistät ohjelman se tallentaa asetuksiaan rekisteriin, jolloin rekisterin koko kasvaa ja sen lukeminen hidastuu. Jos poistat tai uninstalloit ohjelman, sen tallennetut asetukset eivät välttämättä poistu rekisteristä eli sinne jää turhia tietoja, rekisteristä tulee "likainen". Likainen rekisteri hidastaa konetta huomattavasti.

EasyCleaner etsii rekisteristä viittaukset joiden kohdetta (hakemistoa tai tiedostoa) ei ole olemassa. Kun poistat viittaukset rekisterin koko pienenee ja sen lukeminen nopeutuu!

Windows ottaa jokaisen onnistuneen käynnistyksen yhteydessä varakopion rekisteristä, voit myös tehdä tämän itse kopioimalla Windows-hakemistossa sijaitsevat SYSTEM.DAT- ja USER.DAT-tiedostot. Tämä ei ole kuitenkaan välttämätöntä EasyCleanerin luomien UNDO-tiedostojen (ECUndoXX.reg) ansiosta. EasyCleaner luo kaikista saman istunnon aikana poistetuista rekisteri tietueista .REG-tiedoston, jota kaksois-klikkaamalla pystyt lisäämään poistetut tietueet uudelleen rekisteriin. .REG-tiedostot voi myös lisätä rekisteriin DOS:n kautta, lue miten Windows:n omasta ohje-tiedostosta. Katso lisää asetuksista.

Ohita: Lista hakemistoista ja/tai tiedostoista joita sisältävä rekisteri tietue jätetään huomioimatta, erittele hakemistot pilkulla sekä hakemistot joiden nimissä on välejä tarvitsevat lainausmerkit. Esim. Windows, "Program files", Ohjelmatiedostot. Huom! Oletusarvona on norton, sillä EasyCleanerin on todistettu aiheuttavan toimimattomuutta Norton-ohjelmille. Jos et omista Nortonin-ohjelmia ota "Norton" pois listalta; nopeuttaa etsimistä.


FAQ
Help created with evaluation version of HelpMaker 2.1

FAQ

FAQ tulee sanoista "Frequently Asked Questions", joka tarkoittaa suomeksi "usein kysytyt kysymykset". Olen koonnut tänne myös yleisesti kaikkia ohjelmiani koskevia kysymyksiä.

Q1. Ovatko ToniArts:n ohjelmat vuosi 2000-yhteensopivia?

A1. Kyllä.

Q2. Miksi EasyCleaner:n rekisterin puhdistus-osiossa päivämäärä sarakkeessa on aina 01.01.1601 12.00 (tai 01/01/1601 12:00AM)?

A2. Tämä ilmestyy vain joissain käyttöjärjestelmissä, syy on käyttämieni rutiinien epäsopivuus joidenkin Microsoftin käyttöjärjestelmien kanssa. Ei vaikuta mihinkään.

Q3. Duplikaattien poisto, voiko kaikki poistaa kerrallaan ja ovatko duplikaatit turhia?

A3. Duplikaatteja ei voi poistaa kaikkia kerrallaan, sillä tämä on yleensä vaarallista koneen toimivuuden kannalta. Duplikaateista yleensä vain yksi on tarpeellinen, mutta sinun pitää tietää mikä niistä:

Esim.

Duplikaatti tiedostot...

c:\windows\system\system.dll (tärkeä)

c:\temp\system.dll (turha)

Q4. EasyCleaner:n osiot kuten rekisterin putsaus- ja turhat tiedostot-osio listaavat jopa tuhansittain turhia tiedostoja/tietueita, onko ne turvallista poistaa?

A4. Yleensä kyllä, suosittelen poistamaan tiedostot ensin roskakoriin (kts. asetukset), käynnistämään kone uudelleen ja testaamaan että kaikki toimii ja sitten tyhjentämään roskakorin. Rekisterin puhdistuksesta tietooni ei ole tullut vielä yhtään tapausta jossa koneeseen olisi tullut epätoimivuutta, mutta varmuus kannattaa; aseta UNDO-taso (kts. asetukset) mieleisellesi arvolle käytön mukaan.

Q5. EasyCleaner:n turhat tiedostot-osio listaa vain osan turhista tiedostoista, esim. c:\Temp hakemistoni on täynnä *.tmp tiedostoja, mutta EasyCleaner ei löydä niitä. Miksi?

A5. Kyllä löytää, mutta ne eivät vastaa hakuasetuksia. Mene asetuksiin ja ota esim. "Tyhjät tiedostot" pois "Älä huomioi"-listalta.

Q6. EasyCleaner:n duplikaattien etsinnässä menee kauan, ja joskus arvioitu aika on jopa tuhat tuntia. Miksi?

A6. Myönnetään, että se on hidas. Mutta arvioitu aika hyvin harvoin vastaa sitä todellista aikaa mikä siinä menee, eli arvio tuhat tuntia voi hyvin olla oikeasti vain kahdeksan tuntia. Tätä voi nopeuttaa esim. laittamalla haku kriteereihin *.dll; *.* sijasta. Duplikaattien "alkuperäinen" tarkoitus onkin etsiä tarpeettomia DLL-tiedostoja.


Asetukset
Help created with evaluation version of HelpMaker 2.1

Asetukset

Rekisteri

Luo kumoa-tiedosto poistaessa: Luodaanko poistojen yhteydessä tiedosto, jonka avulla poistot voidaan kumota. Katso lisää.

Kumoa kerroksia: Kuinka monen istunnon poisto-tiedot tallennetaan. Mitä useammin käytän rekisterin puhdistus-toimintoa sitä suurempi arvon pitäisi olla.

Tallenna kumoa-tiedostot: Hakemisto jonne kumoa-tiedostot tallennetaan.

Kunnollinen tiedoston pääte: Vaadi viallisilta rekisteri viittauksilta pääte (jos ne ovat tiedostoihin), esim. .DLL.

Duplikaatit

Sama päivämäärä ja aika: Vaaditaan duplikaateilta sama muokkaus päivämäärä ja aika. Hidastaa hakua, mutta antaa tarkempia tuloksia.

Sama nimi: Vaaditaan duplikaateilta sama nimi.

Sama kokoa: Vaatii duplikaateilta saman koon.

Sama CRC: Vaaditaan duplikaateilta sama CRC. Hidastaa hakua kaikkein merkittävimmin, mutta ilmoittaa mitkä tiedostot ovat tarkalleen samoja.

Ohita tyhjät tiedostot: Ohittaa tyhjät (0kt) tiedostot.

Käsittele A:\ "masterina": Käsittelee levykeasemaa hallitsevana asemana, eli vain levykeaseman sisältöä verrataan muihin levyihin, duplikaatiksi luetaan esim. A:\EasyHtml.exe ja C:\EasyHtml\EasyHtml.exe, mutta ei esim. D:\EasyHtml.exe ja C:\EasyHtml\EasyHtml.exe.

Ohita SYSBCKUP kansio: Ohittaa SYSBCKUP kansion joka sisältää järjestelmä tietoja (Windows 98 ja 95).

Ohita Desktop.ini kansiot: Ohittaa Desktop.ini-tiedoston sisältävät kansiot.

Turhat tiedostot

Normaali etsintä: Etsii tavalliset turhat tiedostot. Lisää Turhista tiedostoista.

Extra tiedostot: Etsii tiedostoja, joita ohjelmat luovat. Näiden poistaminen vapauttaa levytilaa vähäksi aikaa. Jos esim. luet uutisia (news) Microsoft Outlook:lla niin kovalevysi täyttyy Outlook:n luomista varakopioista. Lisää Turhista tiedostoista.

Piilo-tiedostot: Piilo-tiedostot jätetään huomioimatta.

Vain-luku tiedostot: Vain-luku tiedostot jätetään huomioimatta.

Systeemi-tiedostot: Systeemi-tiedostot jätetään huomioimatta.

Tyhjät tiedostot: Tyhjät tiedostot (0kt) jätetään huomioimatta.

Käynnistä-valikko

Tiedostot poistettavista asemista: Jättää huomioimatta pikakuvakkeet jotka viittaavat poistettaviin asemiin, kuten levyke-asemaan tai CD-ROM-asemaan.

Tiedostot verkossa: Jättää huomioimatta pikakuvakkeet jotka viittaavat verkko-asemiin.

Internet osoitteet: Jättää huomioimatta internettiin viittaavat pikakuvakkeet, toisin kuin tavalliset pikakuvakkeet (*.LNK) näiden pikakuvakkeiden nimi on *.URL. Huom! EasyCleaner ei tarkasta onko internet osoite toimivia vai ei!

Tyhjät kansiot: Jättää huomioimatta kansiot, jotka eivät sisällä yhtään tiedostoja ja/tai kansioita.

*Tunnista %systemroot%: Tunnistaa Windows NT:ssä esiintyvän %systemroot% muuttujan.

Älä huomioi pikakuvakkeita kansioihin: Jättää huomioimatta pikakuvakkeet hakemistoihin, jos hakemistot ovat olemassa.

Tilan käyttö

Yksikkö: Näyttää koot tavuina, kilotavuina tai megatavuina. Tai näytää vain lukumäärä.

Näytä vapaa levytila: Näyttää vapaan levytilan.

Värikoodatut selitykset: Selitys näytetään värillä, joka vastaa sen väriä "piirakassa". Muutoin selitykset näytetään mustalla.

Aloita tutkiminen automaattisesti: Aloittaa hakemistojen tutkimisen heti kun vaihdat kansiota.

*Mittaa tiedostot: Mittaa tiedostojen koon pakattuna (NTFS) tai ilman.

Yleiset

Kieli: Nykyinen käytössä oleva kieli-tiedosto. Katso kielipaketit.

Näytä latauskuva aloituksessa: Näyttää EasyCleaneria käynnistäessä latauskuvan.

Käytä taustakuvaa: Määritä ikkunoiden taustakuva, voit määrittää tähän mikätahansa kuvan (joka on BMP- tai JPG-formaatissa) tai ottaa asetuksen kokonaan pois käytöstä.

*Toimii vain Windows NT:ssä ja/tai vain NTFS asemilla.


Bugi lista
Help created with evaluation version of HelpMaker 2.1

Bugi lista

Bugi lista:

Versio 1.0: Ei löydettyjä bugeja.

Versio 1.4: Rekisterin putsaus ikkunassa ärsyttävä bugi jonka takia rekisteri piti tutkia useaan kertaan, jos halusi poistaa kaikki. Asetusten tallennuksessa myös pieniä ongelmia.

Versio 1.5: Bugit korjattu. Ei löydettyjä bugeja.

Versio 1.7: Jos käytössä oli "large fonts"-asetus (suuret fontit) niin duplikaattien sekä turhien tiedostojen etsintä ruudut "piirrettiin" viallisesti, joka aiheutti painikkeiden häviämistä lomakkeen ulkopuolelle. Myös tiedostojen pysyvässä poistamisessa oli ongelmia.

Versio 1.7f: Bugit korjattu. Ei löydettyjä bugeja.

Auta EasyCleaner:n kehitystä: Raportoi bugeista, kiitos!

HUOM! Jos saat virheilmoituksen:"Access violation at address xxxxxxx...", niin ilmoitathan minulle addressin (xxxxx...). Kiitos!


Historia
Help created with evaluation version of HelpMaker 2.1

Historia

EasyCleaner:n ohjelmointihistoria:

Versio 1.0: Ensimmäinen versio. Sisälsi vain rekisterin putsauksen.

Versio 1.4: Paljon lisäyksiä, kuten uusi käyttöliittymä ja enemmän toimintoja.

Versio 1.5: Muutama bugi korjaus, joitain tekstejä uudelleen kirjoitettu, nopeutta lisää, muutama turhan tiedoston tunniste lisätty. Sekä suuren kysynnän takia helpit.

Versio 1.7: Muutama turhan tiedoston tunniste lisätty. Duplikaattien etsintä kokonaan uudelleen kirjoitettu; lisää hieman nopeutta ja vakautta. Asetuksia lisää. Ja kokonainen "avustaja" viallisten käynnistys-valikon pikakuvakkeiden etsimiseksi. Multi-language tuki, suuren kysynnän takia smart-resize, listojen tulostus- ja tallennus-toiminnot + paljon muuta.

Versio 1.7f: Erittäin haitallinen bugi korjattu (esintyi tosin vain "large fonts"-asetuksella). Lisäksi pieniä käyttöä helpottavia asioita lisätty, mm. turhien tiedostojen etsinnän voi nyt suorittaa kahdella asetuksella yhtäaikaa.


Laitevaatimukset
Help created with evaluation version of HelpMaker 2.1

Laitevaatimukset

EasyCleanerin laitevaatimuksia ei ole varsinaisesti testattu, mutta tässä jonkinlainen arvio:

486/DX2 66MhZ

8mt RAM

n. 2mt kovalevytilaa

Windows NT 3.51 (tai uudempi), Windows 95/98

EasyCleaner toimii todennäköisesti kaikissa tulevissa 32 (tai yli) bittisissä käyttöjärjestelmissä.